ສາຍສຳພັນ ຣັດເຊຍ ກັບ ຍີ່ປຸ່ນ ເຢັນຊາ ເມື່ອທ່ານ ປູຕິນ ໄປຢ້ຽມຢາມຈີນ 
​ເລື້ອງ​ເຂດ​ນ້ຳ​ແດນ​ດິນ ​ແມ່ນ​ຍັງ​ຄົງ​ເປັນ​ເລື້ອງທີ່​ສະ​ເທືອ​ນຈິດ​ໃຈ ​ເຊິ່ງມັນ​ໄດ້​ກີດ​ກັນຣັດ​ເຊຍ ​ແລະ ຍີ່ປຸ່ນ ບໍ່​ໃຫ້​ລົງ​ນາມ​ໃນ​ສົນທິສັນຍາ​ສັນຕິພາບກັນ ຢ່າງເປັນທາງການ.
ດຽວນີ້ ປະທານາທິບໍດີ ຣັດເຊຍ ທ່ານ Vladimir Putin ຢູ່ໃນ ປັກກິ່ງ ເພື່ອສະເຫຼີມສະຫຼອງ ໄຊຊະນະສົງຄາມຂອງຈີນ ກັບ ຍີ່ປຸ່ນ ຄົບຮອບ 70 ປີ ໄດ້ມີການຄາດໝາຍວ່າ ທ່ານ Putin ຈະໄປຢ້ຽມຢາມ ຍີ່ປຸ່ນໃນທ້າຍປີນີ້ ແຕ່ຄວາມເຄັ່ງຕຶງ ລະຫວ່າງ ໂຕກຽວ ກັບ ມົສກູ ກ່ຽວກັບໝູ່ເກາະ ທີ່ໄດ້ຜິດຖຽງກັນມາ ນັບຕັ້ງ ແຕ່ສົງຄາມ ແລະ ການວາງມາດຕະການລົງໂທດຕ່າງໆ ກ່ຽວກັບ ຢູເຄຣນ ອາດເປັນການເທນ້ຳເຢັນ ໃສ່ແຜນການດັ່ງກ່າວ ຜູ້ສື່ຂ່າວ ວີໂອເອ Daniel Schearf ລາຍງານຈາກມົສກູ ເຊິ່ງໄຊຈະເລີນສຸກ ຈະນຳມາສະເໜີທ່ານ ໃນອັນດັບຕໍ່ໄປ ໃນຂະນະທີ່ ສັງເກດເຫັນໄດ້ວ່າ ນາຍົກລັດຖະມົນຕີ ຍີ່ປຸ່ນ ທ່ານ Shinzo Abe ບໍ່ໄດ້ໄປຮ່ວມ ໃນພິທີດັ່ງກ່າວນັ້ນ ປະທານາທິບໍດີ ຣັດເຊຍ ທ່ານ Vladimir Putin ກໍແມ່ນໄດ້ເປັນແຂກ ຜູ້ຊົງກຽດ ຂອງຈີນ ໃນການສະເຫຼີມສະຫຼອງ ໄຊຊະນະສົງຄາມຂອງຈີນກັບຈັກກະພັດຍີ່ປຸ່ນ ຫຼັງຈາກບັນດາປະເທດຕາເວັນຕົກ ໄດ້ວາງມາດຕະການລົງໂທດ ກ່ຽວກັບຢູເຄຣນແລ້ວ ມົສກູ ໄດ້ຫັນໄປຫາປະເທດໃນຕາເວັນອອກ ແຕ່ບໍ່ແມ່ນຍີ່ປຸ່ນ ເຊິ່ງໄດ້ສະໜັບສະໜູນ ການລົງໂທດດັ່ງກ່າວ ອະດີດເອກອັກຄະລັດຖະທູດ ຣັດເຊຍ ປະຈຳຍີ່ປຸ່ນ ທ່ານ Alexander Panov ເວົ້າວ່າ ຄວາມເຄັ່ງຕຶງ ໄດ້ພຸ້ງຂຶ້ນ ເມື່ອເດືອນສິງຫາ ໃນເວລາ ນາຍົກລັດຖະມົນຕີ ຣັດເຊຍ ທ່ານ Dmitry Medvedev ເດີນທາງໄປຢ້ຽມຢາມ ເກາະແຫ່ງນຶ່ງ ທີ່ເປັນຕ່ອງໂສ້ ເປັນບ່ອນຜິດ ຖຽງກັນກັບຍີ່ປຸ່ນ ນັບຕັ້ງແຕ່ສົງຄາມໄດ້ສິ້ນສຸດລົງເປັນຕົ້ນມາ ຮອງນາຍົກລັດຖະມົນຕີ ຣັດເຊຍ ໄດ້ເຢາະເຢີ້ຍ ຊາວຍີ່ປຸ່ນຜູ້ທີ່ປະທ້ວງ ການຢ້ຽມຢາມຂອງທ່ານ Medvedev ໂດຍກ່າວວ່າ ພວກເຂົາເຈົ້າຄວນຈະທຳພິທີການຂ້າຕົວຕາຍ ຍີ່ປຸ່ນ ໄດ້ເລື່ອນການເດີນທາງໄປຍັງມົສກູອອກ ຂອງລັດຖະມົນຕີຕ່າງປະເທດ ພ້ອມກັນກັບ ການເຈລະຈາເລື້ອງການເດີນທາງໄປຍັງໂຕກຽວ ທີ່ເປັນການຢ້ຽມຢາມປະເທດຢ່າງເປັນ ທາງການ ໂດຍທ່ານ Putin ໃນປີນີ້ ທ່ານ Dmitri Trenin ຜູ້ອຳນວຍການສູນກາງ Carnegie Moscow ເວົ້າວ່າ ເຈັດທົດສະວັດຜ່ານມາ ການຜິດຖຽງກັນເລື້ອງເຂດນ້ຳແດນດິນ ແມ່ນຍັງຄົງເປັນເລື້ອງທີ່ສະເທືອນຈິດໃຈ ເຊິ່ງມັນໄດ້ກີດກັນຣັດເຊຍ ແລະ ຍີ່ປຸ່ນ ບໍ່ໃຫ້ລົງນາມໃນສົນທິສັນຍາສັນຕິພາບກັນ ຢ່າງເປັນທາງການ ທ່ານ Panov ເວົ້າວ່າ ແຕ່ບັນດານັກວິເຄາະຫຼາຍທ່ານ ບໍ່ມີຄວາມໝັ້ນໃຈກ່ຽວກັບຄວາມແໜ້ນແຟ້ນດ້ານມິດຕະພາບ ລະຫວ່າງມົສກູ ກັບ ປັກກິ່ງ ແລະ ກ່າວວ່າ ເຖິງແມ່ນຈະມີເລື້ອງທີ່ຜ່ານມາກໍຕາມ ແຕ່ການ ເຈລະຈາກັບໂຕກຽວນັ້ນ ກໍແມ່ນຈະເປັນຜົນປະໂຫຍດແກ່ໝົດທຸກຄົນ (ALEXANDER PANOV, FORMER RUSSIAN AMBASSADOR TO JAPAN) (DMITRI TRENIN, DIRECTOR, CARNEGIE MOSCOW CENTER ) (ALEXANDER PANOV, FORMER RUSSIAN AMBASSADOR TO JAPAN)